கேள்வி: நவோய் பிராந்தியம் பற்றி தகவல் சொல்.
பதில்: நவோய் பிராந்தியம் (''Navoiy Region'', உஸ்பெக் மொழி : Navoiy viloyati) என்பது உஸ்பெகிஸ்தான் பிராந்தியங்களில் ஒன்றாகும். இது நாட்டின் மத்திய வடக்கு / வடமேற்கில் அமைந்துள்ளது. கிசில்கும் பாலைவனம் இந்த பிரதேசத்தின் பெரும்பகுதியில் பரவியுள்ளது. இந்த பிராந்தியமானது உஸ்பெகிஸ்தான் பிராந்தியங்களில் மிகப்பெரியது (தன்னாட்சி கரகல்பக்ஸ்தான் இன்னும் பெரியதான 160,000 கி.மீ. 2 பரப்பளவு கொண்டது). நவோய் பிராந்தியத்தின் எல்லைகளைப் பகுதிகளாக கசக்கஸ்தான், சமர்காண்ட் பிராந்தியம், பக்சோரோ பிராந்தியம், ஜிசாக் பிராந்தியம், மற்றும் கரகல்பாக்ஸ்தான் குடியரசு போன்றவற்றைக் கொண்டுள்ளது. இந்த பிராந்தியமானது 110,800 கி.மீ. 2 பரப்பளவைக் கொண்டுள்ளது. மக்கள் தொகை சுமார் 932,793 (2008) என மதிப்பிடப்பட்டுள்ளது. பிராந்தியத்தி மக்களில் சுமார் 60% கிராமப்புறங்களில் வாழ்கின்றனர். இப்பிராந்தியத்துக்கு அலி-ஷிர் நவாய் என்பவரின் நினைவாக பெயரிடப்பட்டது. நவோய் பகுதி எட்டு நிர்வாக மாவட்டங்களாக பிரிக்கப்பட்டுள்ளன. இதன் தலைநகராக நவோய் (மக்கள் தொகை தோராயமாக 128,000) உள்ளது. பிராந்தியத்தில் உள்ள மற்ற நகரங்கள் கைசில்டெபா, நூராட்டா, உச்ச்குடுக், ஜராஃப்ஷன் மற்றும் யாங்கிராபாத் ஆகியவை ஆகும். இங்கு நிலவும் காலநிலை என்பது பொதுவாக அரை பாலைவன ஐரோப்பிய காலநிலை ஆகும் . நவோய் பிராந்தியத்தில் குறிப்பிடத்தக்க இயற்கை வளம் உள்ளன. குறிப்பாக இயற்கை எரிவளி, பாறை எண்ணெய் மற்றும் அரிய உலோகம் மற்றும் கட்டுமானத்திற்கான மூலப்பொருட்கள் போன்றவை உள்ளன. பிராந்தியத்தின் பொருளாதாரம் பெருமளவில் சுரங்கத் தொழில், உலோகவியல் மற்றும் இரசாயன உற்பத்தி தொழிற்சாலைகளை பெரிதும் சார்ந்துள்ளது. நவோய் மற்றும் ஜராஃப்ஷன் சுரங்கங்கள் உலகின் தூய்மையான தங்கம் உற்பத்தி செய்கின்றன. இங்கு விளையும் முதன்மை வேளாண் பொருட்களாக பருத்தி மற்றும் கரகுல் ஆடுகள் போன்றவை ஆகும். இப்பிராந்தியமானது போதுமான நீர்ப்பாசனம் வசதியைக் கொண்டுள்ளதால், முழுப் பகுதியில் சுமார் 90% நல்ல விவசாய நிலமாகக் கருதப்படுகிறது.